Základná škola, Prostějovská 38, Prešov

## S P R Á V A

# O VÝCHOVNO – VZDELÁVACEJ ČINNOSTI, JEJ VÝSLEDKOCH A PODMIENKACH ŠKOL A ŠKOLSKÝCH ZARIADENÍ

# ZÁKLADNEJ ŠKOLY, PROSTĚJOVSKÁ 38, PREŠOV

# za školský rok

# 2019/20

Prešov 2020

**Predkladá:**

Mgr. Marianna Butková Prerokované na pedagogickej rade školy

riaditeľka školy dňa .......................

 **Vyjadrenie rady školy:**

Rada školy odporúča zriaďovateľovi

 Mestu Prešov

 **s ch v á l i ť - n e s ch v á l i ť**

Správu o výsledkoch a podmienkach

 výchovno – vzdelávacej činnosti

 za školský rok 2019/2020

**Mgr. Anna Bratková**

 **.............................................................................**

 meno a priezvisko

 Predseda Rady školy pri ZŠ, Prostějovská 38, Prešov

 **Stanovisko zriaďovateľa:**

 Mesto Prešov

 **s ch v a ľ u j e - n e s ch v a ľ u j e**

 Správu o výsledkoch a podmienkach

výchovno - vzdelávacej činnosti

za školský rok 2018/19

............................................................................

 za zriaďovateľa

### Prešov 2020

**Vypracovali:**

Riaditeľka školy: Mgr. Marianna Butková

zástupkyňa riaditeľky školy: PaedDr. Zlata Csokásová

zástupkyňa riaditeľky školy: Mgr. Sylvia Lešková

výchovná poradkyňa: Ing. Mariana Priesterová

vedúci MZ a PK a ďalší

#### I. Základné identifikačné údaje o škole

1.) Názov školy: **ZÁKLADNÁ ŠKOLA, PROSTĚJOVSKÁ 38, PREŠOV**

2.) Adresa školy : **Prostějovská ul. 38, 080 01 Prešov**

3.) Telefón a fax školy : **tel. - 051/771 66 06**

 Internetová adresa školy: **www.zspropo.edupage.org**

4.) Elektronická adresa školy: **prostejovska38@gmail.com**

5.) Zriaďovateľ školy: **Mesto Prešov, Hlavná 73, 080 68 Prešov**

6.) Vedúci zamestnanci školy : **PaedDr. Viera Leščáková-** riaditeľka školy (do 14.04.2020)

**Mgr. Marianna Butková** (od 15.04.2020) **- riaditeľka školy**(RŠ)

**Mgr. Marianna Butková -** zástupkyňa riaditeľky školy(do 14.04.2020)

**PaedDr. Zlata Csokásová** **- zástupkyňa riaditeľky školy** (od 15.4.2020)

 **Mgr. Sylvia Lešková – zástupkyňa riaditeľky školy**

 **Mária Semanová, vedúca školskej jedálne**

7a) Údaje o rade školy: **Rada školy je 10 členná, 1 člen má pozastavené členstvo**

 Predseda: **Mgr. Anna Bratková**

 členovia za ped. zamestn.: **PaedDr. Zlata Csokásová- pozastavené členstvo,**

 **Mgr. Anna Bratková (1)**

 za nepedag.zamestnan. : **Mária Semanová (1)**

 za rodičovské združenie: **Ing. Skirka Rastislav, Ing.Arch. Krasnay Ján, Sorgerová Miriam, Mgr. Vašková Ľuboslava (4)**

 za zriaďovateľa: **RNDr. Bednárová Zuzana, Ing Demčák Jozef, JUDr. Feľbaba Vladimír, Mgr Hodžia Igor. (4)**

Činnosť Rady školy skončila 16.marca 2020. Dňa 19.02.2020 sa uskutočnia voľba zástupcov rodičov. Dňa 10.03.2020 sa uskutočnili voľby z radov pedagogických a nepedagogických zamestnancov. Pedagogickí zamestnanci- zástupcovia v Rade školy(2): Mgr. Bratková Anna, PaedDr. Csokásová Zlata. Nepedagogickí zamestnanci (1): p.Semanová Mária.

Vzhľadom na výnimočnú situáciu s COVID19, ustanovujúce zasadnutie naplánované na 16.03.2020 sa nemohlo uskutočniť a činnosť pôvodnej Rady školy bola predĺžená o tri mesiace.

Po zrušení výnimočného stavu bolo nutné do troch týždňov uskutočniť ustanovujúce zasadnutie novej Rady školy.

Ustanovujúce zasadnutie sa uskutočnilo dňa 29.06.2020. Hlavnou úlohou bola voľba nového predsedu a podpredsedu Rady školy. Predsedom sa stala Mgr. Anna Bratková, podpredsedom Ing.Arch. Ján Krasnay. P. Csokásová, vzhľadom na jej menovanie zástupkyňou riaditeľky školy od 15.04.2020, má členstvo v Rade školy pozastavené.

Prvé pracovné zasadnutie Rady školy sa uskutoční v septembri 2020. Všetky zápisnice z volieb a z ustanovujúceho zasadnutia Rady školy boli odovzdané zriaďovateľovi dňa 2.7.2020(podľa zákona 596/2003 do 3 dní od ustanovujúceho zasadnutia Rady školy). Nová Rada školy je účinná od 3.7.2020.

Parlamentnými voľbami z 29.02.2020 sa stala poslankyňou NR SR PaedDr. Viera Leščáková- riaditeľka školy. Z toho dôvodu bola z pozície riaditeľky školy uvoľnená( na čas vykonávania verejnej funkcie) a na pozíciu riaditeľky školy bola pani primátorkou dňom 15.04.2020 menovaná Mgr. Marianna Butková.

7.b) Poradné orgány RŠ: **Rodičovská rada** (RR)– mala 25 členov( z každej triedy 1 zástupca), predsedom je Ing. Michal Kováč

 **Pedagogická rada**(PR) – mala 47 členov(všetci pedagogickí zamestnanci). Predsedom PR bol RŠ. Zapisovateľom bola
Mgr. Ivana Janíčková. Počas školského roka bolo 6 zasadnutí PR.

**Pracovná porada –** zasadala na začiatku každého mesiaca s cieľom oboznámiť sa s návrhmi vedenia, získavanie podnetov a návrhov, oboznamovanie zamestnancov so školskou legislatívou, zákonmi, vyhláškami, vnútornými smernicami a vyhodnocovanie plnenia úloh.

 **Rozšírené vedenie školy –** mala 7 členov, pravidelné stretnutia 1x za mesiac .

 **Metodické orgány školy** – MZ 1.-4.ročník, MZ ŠKD, PK- SJL, PK- MAT-FYZ-INF, PK-BIO – CHEM- GEO, PK-CJ,PK OBV – ETV - NAV, PK- TŠV-TECH-HUV-VYV, MZ – ŠPP. Počas roka sa uskutočnili 2 alebo 3 zasadnutia. Z ich hodnotenia boli použité informácie na tvorbu tejto správy.

Podľa potreby riaditeľka školy menuje komisie zasadajúce jednorázovo, inventarizačnú a vyraďovaciu komisiu, škodovú a stravovaciu komisiu.

**II. Údaje o počte žiakov školy**

|  |  |  |  |
| --- | --- | --- | --- |
| **Ročník** | **Trieda** |  **Skutočný počet žiakov** |  |
| k 15.9.2019 |  | k 30.6.2020 |
| prípravný | PR | 8 |  | 9 |
| I.  | I.A | 20 |  | 20 |
| I.B | 18 |  | 18 |
|  | l.C | 21 |  | 21 |
| II. | II.A | 22 |  | 21 |
| II.B | 22 |  | 22 |
| III. | III.A | 30 |  | 32 |
| IV. | IV.A | 25 |  | 25 |
| IV.B | 23 |  | 23 |
| V. | V.A | 19 |  | 19 |
| V.B | 21 |  | 21 |
| V.C | 19 |  | 19 |
| VI.VII. | VI.A | 19 |  | 20 |
| VI.B | 20 |  | 18 |
| VI.C | 18 |  | 18 |
| VII. | VII.A | 23 |  | 23 |
|  | VII.B | 20 |  | 21 |
|  | VII.C | 13 |  | 13 |
|  | VII.D | 4 |  | 4 |
|  VIII.IX. | VIII.A | 16 |  | 17 |
| VIII.B | 16 |  | 16 |
|  | VIII.C | 19 |  | 19 |
|  | VIII.D | 4 |  | 4 |
| IX. | IX.A | 23 |  | 23 |
| IX.B | 27 |  | 27 |
| **Spolu** | **470** |  | **473** |

**Údaje o počte detí v Školskom klube detí**

|  |  |
| --- | --- |
| **Oddelenie** |  **Počet detí** |
| k 15.9.2019 | k 30.6.2020 |
|  1 | 28 | 28 |
| 2 | 19 | 18 |
| 3 | 22 | 24 |
| 4 | 20 | 20 |
| 5 | 29 | 27 |
| 6 | 17 | 10 |
| Spolu | 135 | 127 |

**III. Údaje o počte zapísaných žiakov do 1.ročníka pre šk. rok 2020/21**

|  |  |
| --- | --- |
|  **Počet zapísaných žiakov** | **Počet tried** |
| Spolu | Z toho zdravotne znevýhodnení | Odklady | Prípravný ročník | Samostatných | Špeciálnych |
| 68 |  | 3 | 12 | 3 |  1-Príp.roč. |

**IV. Údaje o počte prijatých žiakov do 1. ročníka strednej školy alebo SOU**

|  |  |  |  |  |  |  |
| --- | --- | --- | --- | --- | --- | --- |
| **Počet ž.****končiacich****ZŠ** |  |  |  |  |  |  |
| Gymnázia | SPŠ | SOŠ |  HA |  OA | SOŠUčeb.odbor |  SUŠ | SZŠ/DSS | Neumiestnení(zo zdr. dôvodov) | Barlička | **SPOLU** | Z tohodievčat |
| **v nižších** **roč.** | **4** |  |  |  |  |  |  |  |  |  | **4** | **3** |
| **v 9. roč.** | **13** | **6** | **11** | **3** | **3** |  **4** | **1** | **6** |  | **1** | **48** | **33** |

**V. Výsledky hodnotenia a klasifikácie žiakov**

1. *prehľad o prospechu žiakov za školský rok 2019/20*

|  |  |  |  |
| --- | --- | --- | --- |
| **Ročník** | **1.- 4.ročník**1.polrok/2.polrok | **5.- 9.ročník**1.polrok/2.polrok | **1.- 9.ročník**1.polrok/2.polrok |
| Počet žiakov celkom | 188/191 | 280/282 | 468/473 |
| Prospeli | 169/177 |  265/272 | 434/449 |
| Neprospeli | 5/0 | 5/0 | 10/0 |
| Neklasifikovaní | 14/14 | 10/10 |  24/24 |
| Znížená známka zo správania na 2.- 4.st. | 4/0 | 3/0 | 7/0 |

Dňom 13.03.2020 sa nariadením Ministra školstva, vedy, výskumu a športu prerušilo vyučovanie a všetkých základných školách na Slovensku z dôvodu zabránenia šírenia Covid 19. Vyučovanie sa prenieslo do prostredia domu a kontakt učiteľa a žiaka sa realizoval elektronicky alebo telefónom.

Prvý týždeň prebiehalo vyučovanie prostredníctvom stránky školy, na ktorú jednotliví vyučujúci umiestňovali pokyny k učivu. Zamerané bolo na opakovanie prebratých tematických celkov.

Neskôr sa systém stabilizoval a od konca apríla sa žiaci aj vyučujúci riadili novovytvorenými rozvrhmi hodín, v ktorých sa rovnomerne rozložila zaťaženosť žiakov hlavnými a komplementárnymi predmetmi. Na komunikáciu so žiakmi vyučujúci využívali stránku školy, portál Bez kriedy, e-mail zákonných zástupcov alebo žiakov a rôzne aplikácie, pomocou ktorých sa spojili audio alebo vizuálne (Zoom) aj vytvárali pracovné listy, ktoré asistenti učiteľa distribuovali žiakom.

Veľkou pomocou pre pedagógov aj rodičov bol novovytvorený portál www.ucimenadialku.sk , na ktorom boli umiestňované aktuálne informácie, webináre, odkazy na internetové stránky atď.

Žiaci 1.stupňa sledovali relácie STV Školský klub, využívala sa aj aplikácia WOCABEE. Žiakom z marginalizovaných skupín obyvateľov sa okrem učiteľa vo veľkej miere venoval individuálne v komunitnom centre asistent učiteľa.

Metódy práce:

* metódy samostatnej a autodidaktickej práce (samostatná práca s knihou, štúdium literatúry, práca s využívaním rôznej techniky)
* problémové metódy (problémové vyučovanie, projekty)
* metódy sprostredkovaného prenosu poznatkov (demonštrácia, hra ako metóda)
* monologické slovné metódy (rozprávanie, opis, vysvetľovanie)
* fixačné metód
* samostatná práca žiakov
* expozičné metódy

Hodnotenie žiakov sa menilo na základe aktualizovaného Usmernenia na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020, vydaného ministrom školstva dňa 20.04.2020.

Pedagogická rada na ZŠ Prostéjovská 38 v Prešove odsúhlasila (hlasovaním per rollam) hodnotiť žiakov v 2.polroku šk. roka 2019/20 takto:

ANJ- neklasifikovať, NEJ- neklasifikovať, RUJ- neklasifikovať, DEJ- neklasifikovať, OBN – neklasifikovať, NBV- neklasifikovať, ETV- neklasifikovať, Špeciálno-pedagogické predmety- neklasifikovať, VYV- neklasifikovať, HUV- neklasifikovať, TŠV- neklasifikovať, ŠPP- neklasifikovať, 1.-4. Roč. v každom ročníku hodnotiť predmety slovne okrem výchovných predmetov, všetky výchovné predmety neklasifikovať. Taktiež neklasifikovať ANJ v 1.ročníku. Záverečné hodnotenie žiakov 1. stupňa: slovné hodnotenie, niektoré predmety nehodnotené (absolvoval, neabsolvoval), záverečné hodnotenie žiakov 2. Stupňa: klasifikácia, niektoré predmety nehodnotené (absolvoval, neabsolvoval). Nikto zo žiakov neopakuje ročník.

1. *prehľad dochádzky žiakov za školský rok 2019/20*

|  |  |  |  |  |
| --- | --- | --- | --- | --- |
| **Počet žiakov** | **Ročník** | 1.polrok/2.polrok | 1.polrok/2.polrok | 1.polrok/2.polrok |
| 1.-4. | 5.-9. | 1.-9. |
| Počet vymeškanýchhodín | Celkom |  6 329/3 297 | 13 134/5 986 | 19 463/9 283 |
| Priemer na 1 žiaka |  27, 65/ 17,26 | 47,08/21,22 | 37,37 /19,24 |
| Z toho neosprav. hodín | 87/10 | 8 /3 | 95 /13 |
| Priemer na 1 žiaka | 0,24 / 0,05 | 0,05 / 0,01 | 0,15 / 0,02 |

1. *priemerný prospech z jednotlivých predmetov na konci šk. roka 2019/20*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Ročník****Predmet** | **1.****roč.** | **2.****roč.** | **3. roč.** | **4. roč.** | **1.-4.****roč.** | **5.****roč.** | **6.****roč.** | **7.****roč.** | **8.****roč.** | **9.****roč.** | **5.-9.****roč.** | **1.-9.****roč.** |
| Slovenský jazyk | Slovné hodnotenie(Sh) | **Sh** | 1,47 | 1,87 | 2,02 | 2,37 | 2,09 | **1,96** |  |
| 1.Cudzí jazyk | Abs. | - | - | - | **Abs** | 1,30 | 1,83 | 1,93 | 2,00 | 1,96 | **1,74** |  |
| 2.cudzí jazyk (RUJ/NEJ) | \* | \* | \* | \* | **\*** | - | - | 1,42/ 1,59 | 1,94/ 1,31 | 1,64/ 1,55 | **1,66/ 1,48** |  |
| Matematika | Slovné hodnotenie(Sh) | **Sh** | 1,24 | 1,59 | 1,98 | 2,29 | 2,09 | **1,83** |  |
| Informatika | \* | \* | abs | abs | **abs** | 1,00 | 1,03 | 1,15 | 1,06 | \* | **1,06** |  |
| Dejepis | \* | \* | \* | \* | **\*** | abs | abs | abs | abs | abs | **abs** |  |
| Geografia | \* | \* | \* | \* | **\*** | 1,12 | 1,29 | 1,57 | 1,27 | 1,58 | **1,36** |  |
| Občianska vých. | \* | \* | \* | \* | **\*** | abs | abs | abs | abs | abs | abs |  |
| Fyzika | \* | \* | \* | \* | **\*** | \* | 1,28 | 1,41 | 1,63 | 1,51 | **1,45** |  |
| Chémia | \* | \* | \* | \* | **\*** | \* |  \* | 1,70 | 1,49 | 1,48 | **1,55** |  |
| Prvouka/Prírodov. | Slovné hodnotenie(Sh) | **Sh** | \* | \* | \* | \* | \* | **\*** |  |
| Náboženská výchova/Etická v. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. | Abs./ Abs. |  |
| Biológia | \* | \* | \* | \* | **\*** | 1,15 | 1,37 | 1,65 | 1,29 | 1,49 | **1,39** |  |
| Vlastiveda | \* | \* | sh | sh | **sh** | \* | \* | \* | \* | \* | **\*** |  |
| PVC/THD |  \* | \* | abs | abs | **abs** | 1,00 | 1,01 | 1,00 | 1,00 | 1,02 | **1,00** |  |
| Výt. Vých | abs | abs | abs | abs | **abs** | abs | abs | abs | abs | abs | **abs** |  |
| Hud. výchova | abs | abs | abs | abs | **abs** | abs | abs | abs | abs | abs | **abs** |  |
| TEV/TŠV | abs | abs | abs | abs | **abs** | abs | abs | abs | abs | abs | **abs** |  |
| Priemer | \* | \* | \* | \* | **\*** | 1,18 | 1,40 | 1,49 | 1,60 | 1,64 | **1,64** |  |

1. *výsledky interných meraní*

V tejto časti sme uvádzali porovnanie výsledkov vstupných a výstupných testovaní žiakov z predmetov slovenský jazyk, matematika a anglický jazyk. Všetky vstupné testy boli napísané, no vzhľadom na prerušenie vyučovania sa výstupné testy nerealizovali (Usmernenie na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020), takže ich porovnanie nie je možné.

**Celoplošné testovanie deviatakov**

|  |  |  |
| --- | --- | --- |
| **Počet žiakov** | **Slovenský jazyk** | **Matematika**  |
| Priemer za školuPriem.bodov / %úspešnosti | \* | **\*** |
| Celoslovenský priemer bodov / % úsp. | \* | **\*** |

Celoslovenské testovanie žiakovT-9 bolo rozhodnutím ministra školstva z 25.03.2020 zrušené.

**VI. Zoznam uplatňovaných učebných plánov a variantov**

1. Štátny vzdelávací program (ISCED 1, ISCED 2) a Inovovaný školský vzdelávací program pre ročníky 1.-4., 5.-9.
2. Učebné osnovy jednotlivých predmetov- viď [www.statpedu.sk](http://www.statpedu.sk) – ped. dokument.
3. Vzdelávací program pre deti a žiakov so zdravotným znevýhodnením.

**VII. Údaje o počte zamestnancov a plnení kvalifikačného predpokladu pedagogických zamestnancov**

|  |
| --- |
| **Počet zamestnancov k 30.6.2020** |
| Pedagogickí / odborní / asistenti | Nepedagogickí zamestnanci |
| kvalifikovaní | nekvalifikovaní | rozširujúci si vzdelanie | kvalifikovaní | nekvalifikovaní | doplňujúci si vzdelanie |
| 35/3/8 | 0/0/0 | 1/0/0 | 19 | 0 | 1 |

Všetci zamestnanci boli v prvých dňoch mimoriadnej situácie zapojení do jej riešenia, každý na svojom poste. Škola pomerne rýchlo zabezpečila dostatočný počet dezinfekčných prostriedkov aj rúšok, na výrobe ktorých sa podieľali aj niektorí zamestnanci školy. Zamestnancom bola ponúknutá možnosť technického zabezpečenia vyučovania z domu.

Dňom 20.4.2020 časť zamestnancov, ktorí nemohli vykonávať prácu celkom alebo sčasti a pre obmedzenie zamestnávateľa v dôsledku mimoriadnej situácie, mali prekážku v práci na strane zamestnávateľa( upratovačky, zamestnanci školskej jedálne, ŠKD, zdravotnícki zamestnanci).

Zamestnanci, ktorí naďalej vykonávali prácu z domu, zasielali zamestnávateľovi každé 2 týždne výkazy odpracovanej činnosti.

Asistenti učiteľa vykonávali svoju činnosť podľa pokynov učiteľov, kontaktovali komunitné centrá, čím pomáhali pri vzdelávaní žiakov zo sociálne znevýhodneného prostredia.

**VIII. Aktivity a prezentácia školy na verejnosti**

Naša škola sa v tomto školskom roku stala tzv. cvičnou školou pre študentov Prešovskej univerzity, aj keď spolupráca s univerzitou trvá už niekoľko rokov.

Aktivity školy boli vo veľmi veľkej miere ovplyvnené organizáciu vyučovania v 2.polroku- prerušenie vyučovania.

* Novinky na fb školy
* Internetová stránka školy
* Imatrikulácia žiakov 1.ročníka
* Európsky deň jazykov
* Aktivity Zelenej školy
* Tematické exkurzie
* Športové súťaže
* Predmetové olympiády
* Aktivity venované čitateľskej gramotnosti, piknikové čítanie
* Aktuálne zaradené rozhlasové relácie k pamätným dňom
* Školské predmetové súťaže
* Podpora a ústretovosť pri príprave žiakov 9. Roč. na T9 (DOD na SŠ, krúžky zo SJL a MAT)
* Organizácia Školy v prírode, Lyžiarskeho a plaveckého kurzu,
* Vianočná akadémia
* Otvorené hodiny pre Materské školy, poskytnutie priestorov školy na prevádzku MŠ Bajkalská z dôvodu rekonštrukcie ich priestorov
* Školský časopis
* Noc škriatkov
* Záložka do knihy spája školy
* Karneval

**Dňa 6.12.2019 bol našej základnej škole udelený Ďakovný list primátorky mesta Prešov za mimoriadne nasadenie, pomoc, súčinnosť a koordináciu pri náročnom zásahu v súvislosti s tragickým výbuchom plynu v bytovom dome na Mukačevskej ulici č.7 v Prešove.**

**IX. Údaje o projektoch do ktorých sa škola zapojila**

|  |  |  |  |
| --- | --- | --- | --- |
| **P.č.** | **Názov projektu** | **Zodpovední** | **Termín odoslania** |
| 1. | Zelená škola | Bratková, Kmecová | V priebehu šk.roka |
| 2. | SME- projekty  | p. Krasová | V priebehu šk.roka |
| 3. | Testovanie zdatnosti žiakov 1.roč. | p. Varga, p. Vargová | September-október |
| 4. | Biela pastelka | Únia nevidiacich Slovenska | September 2019 |
| 5. | Pracuj v školskej kuchyni | ÚPSVaR | September 2019 |
| 6. | Podpora rozvoja miestnej a regionálnej zamestnanosti | ÚPSVaR | September 2019 |
| 7. | Výstavba futbalového ihriska- umelá tráva | SFZ | Presun z minulého roka |
| 8. | Zvýšenie inkluzívnosti vzdeláv.na ZŠ | RŠ | Rok 2018(trvá3roky |

**X. Výsledky inšpekčnej a kontrolnej činnosti :**

 V školskom roku 2019/2020 boli na našej škole vykonané tieto kontroly:

* Štátna školská inšpekcia dňa 20.11.2019 vykonala kontrolu stavu zabezpečenia a realizácie celoslovenského testovania žiakov 5.ročníka
* Vedenie ZŠ- KontrolaLVVK dňa 13.02.2020 zameraná na činnosť pedagógov a žiakov- účastníkov kurzu.
* Inšpektorát práce- posúdenie priestorov elokovaného pracoviska MŠ , Bajkalská 29, Prešov

**XI. Priestorové a materiálno-technické podmienky školy**

|  |
| --- |
| **Počet používaných miestností a ich stav k 30.6.2020** |
| Názov | Počet | Kapacita(ž) | Technický stav |
| triedy | 23 | 520 | Vyhovujúce |
| laboratória | 0 | 0 | 0 |
| odborné učebne | 7 | 30/1učeb. | Vyhovujúce |
| dielne  | 2 | 15 | Vyhovujúce |
| telocvične | 2 |  | Vyhovujúce |
| bazén | 0 | 0 | 0 |
| sauna | 1 | 20 | Nová |
| herňa | 1 | 20 | Vyhovujúce |
| ihriská | 2 |  | nevyhovujúci, zvlnený povrch |
| oddelenia ŠKD | S-1 | S-25 |  Vyhovujúce |
| T-4 | T-25/1 tr. |

1. *Priestorové podmienky školy*

S- samostatná miestnosť T – oddelenie v triede

1. *Materiálne podmienky školy*

Škola poskytovala všeobecné vzdelanie s rozšíreným vyučovaním anglického jazyka.

Vybavenie učební na výučbu cudzích jazykov tzv. jazykové laboratória sú prispôsobené vyučovaniu v menších skupinách, ich vybavenie pomôckami realizujeme postupne. Na výučbu informatiky slúžili 2 učebne. Vybavenie počítačmi je nepostačujúce, nedostatočná je hlavne rýchlosť internetového pripojenia, čo sme vyriešili v tomto školskom roku zmenou dodávateľa internetu. V štádiu riešenia je prechod školy na edu-page systém s internetovou žiackou knižkou a elektronickou dochádzkou, ktorá by uľahčila pomerne pracnú manuálnu kontrolu dochádzky potrebnú pri registrácii žiakov pri preberaní obedov v školskej jedálni. Tieto boli v tomto školskom roku pre všetkých školopovinných žiakov dotované štátom. Školská žiacka knižnica bola vybavená na veľmi dobrej úrovni. Pri súčasnom financovaní školy bola väčšina finančných prostriedkov použitá na zaplatenie réžie školy. Na zakúpenie nových učebných pomôcok sme využívali pomoc od rodičovského združenia a časť zo vzdelávacích poukazov. Škola je pomerne dobre vybavená učebnými pomôckami na  predmety ako je fyzika, chémia, biológia, geografia, technická výchova, výtvarná výchova, hudobná výchova. Niektoré učebné pomôcky potrebujú obnovu a modernizáciu. Pre obmedzený finančný limit ich obmieňanie je postupné a plánovité.

Chodby v interiéri školy boli v tomto školskom roku vymaľované - farebne odlíšené.

V čase mimoriadnej situácie škola zabezpečila dostatočné množstvo dezinfekčných a ochranných prostriedkov pre zamestnancov školy. Asistenti učiteľa mali materiálnu podporu dištančného vzdelávania a po obnovení vyučovania bola všetkým stravníkom ponúknutá možnosť stravovania v školskej jedálni pri dodržaní prísnych hygienických pravidiel.

* Využívanie telocviční a ihriska

Na škole boli zriadené 3 športové triedy zamerané na futbal. Tento šport zastrešuje 1.FC Tatran Prešov finančným zabezpečením popoludňajších tréningov, a organizáciou všetkých turnajov a zápasov. V popoludňajšom čase poskytovala škola pre tréningový proces žiakom priestory 2 telocviční. Telocvične boli využívané plne aj pre krúžky ( volejbalový, florbalový, vybíjaná, pohybové hry). Organizovali sme v nich ostatné školské akcie. Záujem verejnosti o využitie telocviční je veľký a všetok voľný čas bol k dispozícii na relaxačné športové aktivity( stolný tenis, basketbal, volejbal, florbal a iné ). Poplatky za využívanie telocvične boli stanovené smernicou primátora mesta Prešov.

* Spôsob realizácie údržby

Pravidelnú údržbu zabezpečoval školník. Staral sa o zámočnícke práce, vodárenské opravy, oprava poškodeného dreveného obkladu, keramických obkladačiek, jednoduché elektrikárske opravy, náter tabulí, nábytku, lavíc, opravu pokazených žalúzií a žiackeho nábytku a pod.

Väčšie opravy popr.havarijné opravy realizujeme cez špecializované firmy.

1. *Psycho- hygienické podmienky výchovy a vzdelávania v škole*

Rozvrh hodín na našej škole bol tvorený pomocou ASC -agendy a boli v ňom v maximálnej miere zohľadňované psychohygienické zásady, zvonenie je melodické. Teplota v triedach je po rekonštrukcii školy vyhovujúca, osvetlenie je primerané, postupne vynovované. Škola má medziokenné žalúzie. Odev a obuv si žiaci odkladajú do skriniek pri triedach, ktorých obnovu zabezpečuje postupne rodičovské združenie a škola.

Pri riešení problémov vo veľkej miere pomáhala školská psychologička, ktorá svoju prácu zameriavala nielen na začlenených žiakov a pomoci im (konzultácie, nahlasovanie žiakov na špec. – pg. vyšetrenie atď.), no aj na oblasť problémových žiakov a riešenie problémov v kolektíve tried.

Hygienické podmienky školy boli prispôsobené aktuálnej situácii, keďže 13.marca sa na školách prerušilo vyučovanie z dôvodu šírenia Covid 19. Uzatvorením škôl sa vyučovanie presunulo do domáceho prostredia. Znovuotvorenie školy pre žiakov 1.až 5.ročníka 1.júna bolo realizované za veľmi prísnych hygienických podmienok pre žiakov aj zamestnancov. Na príprave a ich realizácii sa podieľali všetci zamestnanci školy.

1. *Spolupráca školy s rodičmi, poskytovanie služieb rodičom, deťom*

Rodičia žiakov tejto školy sú členmi Občianskeho združenia rodičov pri ZŠ na Prostějovskej ulici v Prešove. Výkonný výbor sa stretávala pravidelne s vedením školy, 1x za mesiac, rada rodičov 4x ročne a rodičovské združenia 3x ročne a jedna plenárna chôdza. Rodičia boli pravidelne a veľmi podrobne informovaní o prospechu a správaní svojich detí a o mimoškolských aktivitách. Veľmi úzko spolupracovali s ped. pracovníkmi a vedením školy. Rodičia zdarma využívali telocvičňu v odpoludňajších hodinách. Vzťahy a spolupráca s RR sa postupom času vykryštalizovali k spokojnosti oboch strán. Poskytované finančné prostriedky boli použité iba pre deti na rôzne účely.

Mimoriadna situácia si vyžiadala aj intenzívnu komunikáciu učiteľ- rodič, ktorá sa postupom času vyvinula k spokojnosti oboch zainteresovaných strán.

**XII. Finančné a hmotné zabezpečenie výchovno-vzdelávacej činnosti školy**

|  |  |  |  |  |
| --- | --- | --- | --- | --- |
| **P. č.** | **Názov** | **Upravený rozpočet k 31.12.2019** | **Čerpanie v €** | **% plnenia upraveného rozpočtu** |
| 1. | Dotácie zo štát. rozpočtu na žiakov |  |  |  |
|  | - mzdy 610 | 659 835,00 |  593 996,96 | 90,48 |
|  | - odvody 620 | 201 697,00 | 208 272,04 | 103,26 |
|  | - prevádzka 630 | 132 409,00 | 125 715,34 | 94,94 |
|  | - bežné transfery 640 | 10 384,00 | 12 431,35 | 119,72 |
|  | - vzdelávacie poukazy | 12 442,00 | 12 442,00 | 100,00 |
|  | - cestovné dochádzajúci žiaci 642014 | 5 111,00 | 4922,34 | 96,31 |
|  | - cestovné dochádzajúci žiaci 642014 presun do roku 2020 | 243,54 | 243,54 | 100,00 |
|  | - asistent učiteľa | 49 896,00 | 49 896,00 | 100,00 |
|  | - žiaci so SZP | 100,00 | 100,00 | 100,00 |
|  | - hmotná núdza | 1231,80 | 905,40 | 73,50 |
|  | - príspevok na učebnice | 1714,,00 | 1713,80 | 99,99 |
|  |  |  |  |  |
| 2. | Príspevky na čiastočnú úhradu nákladov od rodičov |  |  |  |
|  | - ŠKD | 18 000,00 | 15 767,90 | 87,60 |
|  | - ŠJ | 20 500,00 | 41 051,82 | 200,25 |
|  | - CVČ | 0,00 | 0,00 | 0,00 |
|  |  |  |  |  |
| 3. | Fin. prostriedky prijaté za vzdelávacie poukazy a spôsob ich použitia |  |  |  |
|  | - 614 odmeny |  | 6 021,00 |  |
|  | - 620 odvody |  |  2104,33 |  |
|  | - 632001 elektrina |  | 1303,95 |  |
|  | - 632001 teplo |  | 1580,00 |  |
|  | - 632002 vodné, stočné |  | 1130,88 |  |
|  | - 633001 interiérové vybavenie |  | 0,00 |  |
|  | - 633002 výpočtová technika |  | 0,00 |  |
|  | - 633006 všeobecný materiál  |  | 146,36 |  |
|  | - 633009 učebné pomôcky |  | 155,48 |  |
|  |  |  |  |  |
| 4. | Fin. prostriedky získané od rodičov, práv. alebo fyzických osôb a spôsob ich využitia (dary) |  |  |  |
|  | - 633001 interiérové vybavenie ŠJ |  | 0,00 |  |
|  | - 635004 oprava prevádz. strojov ŠJ |  | 0,00 |  |
|  | - 637004 všeobecné služby ŠJ  |  | 0,00 |  |
|  |  |  |  |  |
| 5. | Prostriedky z rozpočtov obcí (od zriaďovateľa) | 72 383,00 | 71 939,00 | 99,39 |

**Zrealizované opravy, inovácie, zlepšenie pracovných podmienok**

 **v šk. roku 2019/2020:**

* *v školskej jedálni:*

- nákup elektrickej pece

- vynovenie interiéru školskej jedálne

- nákup regálov s policami a pracovného stola v kuchyni

- baliaci stroj na stravu s príslušenstvom

* *opravy v objekte ZŠ:*

- ďalšia výmena osvetlenia v jednotlivých triedach za led svietidlá

- vymaľovanie všetkých chodieb

- rozsiahla rekonštrukcia elektroinštalácie v budove školy

- zlepšenie internetového pripojenia

- výmena prechodových dverí s bezpečnostným sklom pri telocvični

* *zlepšenie materiálno-technických podmienok žiakov:*

- nákup repasovaných notebookov pre vyučovací proces

* *zlepšenie materiálno-technických podmienok zamestnancov:*

*-* nákup tabletov pre každého pedagogického zamestnanca

V oblasti financovania sme dodržiavali zákon 597/2003 Z. z. o financovaní škôl a školských zariadení, ktorý platí od 01. 01. 2004. Základom sú stanovené normatívy na počet žiakov. V tejto oblasti sme prísne dodržovali finančnú disciplínu v mzdovej a prevádzkovej oblasti. Ďalšou oblasťou – cieľom je uskutočniť vylepšenie materiálnych a technických podmienok školy aj svojpomocne.

**XIII. Vyhodnotenie plnenia cieľa z koncepčného zámeru školy**

Koncepčný zámer školy pre školský rok 2019/2020 sa opieral najmä o aktívny, samostatný a tvorivý prístup vedenia školy, učiteľov a vychovávateľov v záujme toho, aby sa škola stala centrom vzdelávania, športu a kultúry. Školský rok sa niesol v znamení náhlych zmien- presun vyučovania z prostredia školy do prostredia domova a po februárových parlamentných voľbách, keď sa p. riaditeľka Leščáková stala poslankyňou NR SR, aj zmena riaditeľky školy. Našou školskou a mimoškolskou činnosťou sme sa chceli vymaniť z identického pôsobenia škôl ako takých a ponúkli sme:

* Škola poskytla priestory v pavilóne A Materskej škole Bajkalská na obdobie šk.roka z dôvodu rekonštrukcie budov materskej školy.
* Žiakom a verejnosti vysokú kvalitu výchovno-vzdelávacieho procesu, nové prístupy, doplnkové vzdelávacie a mimoškolské aktivity, športové a kultúrne aktivity.
* Možnosť rozvíjať osobnosť dieťaťa, jeho nadanie, rozumové a fyzické schopnosti.
* Výchovu sme zamerali na posilňovanie úcty k rodičom dieťaťa, k okoliu, k svojej vlastnej kultúre a národným hodnotám krajiny.
* Žiakov sme pripravovali na zodpovedný život v slobodnej a na demokratických základoch postavenej spoločnosti v duchu porozumenia, mieru, znášanlivosti a rovnosti pohlavia a priateľstva medzi všetkými národmi, etnickými a národnými náboženskými skupinami.
* Zvýšenú pozornosť deťom s nedostatočne rozvinutými komunikačnými schopnosťami, so špeciálnymi výchovno-vzdelávacími potrebami, integrovaným žiakom.
* Zvýšenú pozornosť talentovaným žiakom a na základe zamerania školy hľadať možnosti výstupov ich práce a medializáciu.

Mimoriadna situácia narušila prípravu školy na realizáciu aplikácie pre učiteľov, rodičov a žiakov škôl, ktoré používajú EduPage stránky, internetovú žiacku knižku, či elektronickú triednu knihu.

**Zameranie (profilácia) školy** :

* Školský vzdelávací program zameraný na posilnenie vyučovania cudzích jazykov, športovej činnosti a v neposlednom rade príprava a pomoc žiakov s postihnutím.
* vysoká kvalita výchovno-vzdelávacieho procesu
* implementácia IKT, práca s počítačom
* práca so žiakmi v špeciálnych učebniach
* športová príprava
* spolupráca s MŠ, 1.FC Tatran
* tvorba projektov a realizácia projektov
* bohatá ponuka mimoškolských aktivít
* web stránka školy, facebooková stránka školy
* organizovanie celoškolských kultúrnych a športových aktivít

Vytýčené ciele sa sledujú priebežne. Jednotlivé úlohy sú rozpracované v mesačných plánoch. Na pracovných poradách sa plnenie mesačných úloh pravidelne vyhodnocuje. Plnenie programu práce školy sa vyhodnocuje polročne na pedagogických radách.

 **1. Splnené úlohy v oblasti obsahovej, vzdelávacej a výchovnej**

Vyučovanie v tomto školskom roku prebiehalo netradične, vzhľadom na prerušenie vyučovania dňom 13.03.2020.

 **2. Splnené úlohy v oblasti riadenia**

1. Vytvorenie podmienok pre činnosť poradných orgánov školy, aj v čase prerušenia vyučovania

2. Poverenie najskúsenejších učiteľov - vedúcich MZ, PK tvorbou kontrolných prác a pomocou začínajúcim kolegom.

3. Podpora činnosti koordinátorov environmentálnej, protidrogovej výchovy a výchovy

k manželstvu a rodičovstvu.

4. Riešenie pripomienok rodičovskej verejnosti k stavu výchovy a vzdelávania na škole, spolupráca s radou školy a rodičovskou radou.

5. Realizácia cieľov demokratického riadenia školy so zameraním na:

- rovnoprávnosť pedagogických subjektov v pedagogickom riadení školy,

- spoluprácu všetkých činiteľov v pedagogickom riadení,

- rešpektovanie plurality názorov.

6. Odovzdávanie informácií z odborného pedagogického hľadiska cez MZ, PK.

7. Vyhodnocovanie účasti žiakov a učiteľov na podujatiach a súťažiach.

8. Informačný tok medzi rodičmi a školou sa realizoval cez rodičovské stretnutia a individuálne rozhovory.

9. Vzájomná spolupráca vedenia školy, výchovného poradcu, vedúcich MZ a PK, koordinátorov prevencií, vedúcej školského klubu detí a vedúcej školskej jedálne.

 **3. Ťažiskové úlohy v oblasti kontroly**

 V oblasti kontroly, ktorá je súčasťou pedagogického riadenia školy, sme sa vo vedení školy zamerali na získavanie spätno-väzbových informácií, ktoré slúžia na kvalitatívne ovplyvňovanie výchovno-vzdelávacej práce školy. Kvalita práce učiteľa bola posudzovaná podľa úrovne výsledkov práce žiakov s rešpektovaním ich vekových, rozumových a sociálnych daností (nie podľa dosiahnutých priemerov). Očakávaná efektivita plnenia termínovaných úloh bola analyzovaná na gremiálnych poradách, následne na pracovných poradách a na hodnotiacich pedagogických radách.

Súčasťou kontrolnej činnosti bolo aj zachytenie školskej klímy formou neformálnych rozhovorov s pedagogickými aj ostatnými zamestnancami školy, tiež na podchytenie mimoškolských aktivít.

 **4. Ťažiskové úlohy v oblasti informačného systému**

Základnou prioritou bolo odovzdávanie informácií od rady školy, rodičovskej rady vedeniu školy.

Odovzdávanie informácií z odborného pedagogického hľadiska sa organizovalo cez MZ a PK. Na pracovných poradách sa pravidelne vyhodnocovala účasť žiakov a učiteľov na rôznych školeniach, olympiádach a súťažiach.

Informačný tok medzi rodičmi a školou bol prepojený cez žiacku knižku, rodičovské aktívy a individuálne rozhovory. Pri riešení vážneho problému boli rodičia pozývaní do školy písomnou formou. Všetky problémy a výchovné priestupky žiakov riešil, poverený riaditeľom školy, výchovný poradca, triedny učiteľ poprípade školský psychológ alebo špeciálny pedagóg spoločne so zákonným zástupcom žiaka. Výchovný poradca poskytoval rodičom žiaka informácie o podmienkach ďalšieho štúdia, sledoval rodinné zázemie problémových žiakov, spolupracoval s pedagogicko-psychologickými poradňami a so sociálnymi zamestnancami.

 **XIV. Klady a nedostatky úrovne výchovy a vzdelávania (SWOT analýza)**

**a) Silné stránky školy**

Škola disponuje kvalitným a kvalifikovaným pedagogickým zborom. Profilácia a zameranie školy: Na druhom stupni máme triedy so zameraním na športovú prípravu – futbal. Tím zamestnancov venuje veľkú pozornosť handicapovaným žiakom. V Školskom vzdelávacom programe sme kontinuálne nadviazali na tento zámer a posilnili sme vyučovanie cudzích jazykov.

Budova školy a telocvične sú v dobrom technickom stave. Žiaci využívajú na výučbu školské ihrisko a telocvične, ktoré boli z finančných prostriedkov školy opravené. Manažment školy je kvalifikovaný, komunikuje s pracovníkmi školy o všetkých problémoch na základe demokratických a ľudských hodnôt.

K silným stránkam školy patria:

* dosahované výchovno-vzdelávacie výsledky
* zrekonštruovaná školy
* pokračovanie v PRÍPRAVNOM ročníku
* vynovené vnútorné priestory
* príjemné pracovné prostredie
* kvalifikovanosť pedagogických zamestnancov
* spôsob odmeňovania zamestnancov
* integrácia IKT, gramotnosť učiteľov a žiakov v práci s PC
* spolupráca so zriaďovateľom, MsÚ Prešov, Radou školy, Radou rodičov, Prešovskou univerzitou, materskými školami, základnými školami
* funkčné a konštruktívne vzťahy vedenia školy a pedagogických zamestnancov s uvedenými inštitúciami
* prepracovaný systém vnútornej komunikácie a komunikácie s verejnosťou
* vysoké percento úspešnosti prijatia žiakov na stredné školy a stredné odborné učilišťa
* vlastná www stránka + facebooková stránka
* úspechy žiakov v súťažiach
* vianočné besiedky, besiedka ku Dňu matiek, prezentačný sprievod, veľmi dobrá spolupráca s Ozbrojenými zložkami SR
* lyžiarske kurzy, plavecké výcviky, školy v prírode, exkurzie
* zapojenosť do projektov: „ Premena tradičnej školy na modernú“
* projekt: V základnej škole úspešnejší
* projekt: triediš, triedim, triedime
* projekt: asistenti učiteľa do školy
* projekt: Zelená škola
* projekt : EDUCATE
* protidrogová prevencia
* starostlivosť o rehabilitáciu, zdravie a kultúrne vyžitie zamestnancov školy
* sauna + biofetback
* stretnutia vedenia školy a materskej školy s rodičmi budúcich prvákov
* odstraňovanie prebytočnej administratívnej práce – maximálne využívanie PC, elektronická dochádzka.

V mimoriadnej situácii bol silnou stránkou komunikácia učiteľ- žiak, učiteľ- rodič, ktorý sa prejavil bezproblémovým postupom vzdelávania v tejto situácii.

**b) Slabé stránky školy**

Ako istý nedostatok pociťujeme :

* klesajúci počet žiakov vplyvom demografického vývoja
* väčší počet škôl na sídlisku III
* spolupráca s rodičmi niektorých žiakov zo sociálne znevýhodneného prostredia, ktorí neprejavujú adekvátny záujem o výchovu
* kvalitatívne rôzna individuálna efektívnosť zamestnancov pedagogického zboru na rozvoji školy a budovaní kultúry školy
* primeraná zapojenosť do vzdelávacieho procesu žiakov telesne postihnutých v čase mimoriadnej situácie vzhľadom na ich individuálny hendikep

**3. Príležitosti**

Škola hľadá možnosti svojho ďalšieho kvalitatívneho rozvoja. Stálym cieľom je zvyšovanie kvality výchovno-vzdelávacieho procesu a zvyšovanie počtu žiakov a reputácie školy. Aktivity školy sú smerované k žiackej, rodičovskej i širšej verejnosti.

**4. Ohrozenia**

Zámery školy sú neposlednom rade nedocenenie práce učiteľov v spoločnosti.

**Záver**

1. Správa o výchovno-vzdelávacej činnosti školy za školský rok prerokovaná na pedagogickej rade dňa 24.08. 2020

 Mgr. Marianna Butková

 riaditeľka školy

Správa prerokovaná Radou školy pri ZŠ Prešov, Prostějovská 38,

V Prešove dňa ...................

 Mgr. Anna Bratková predseda Rady školy

Schválil ........................

Pozn. Súčasťou správy sú správy o hodnotení jednotlivých MZ a PK, správa výchovného poradcu, koordinátora drogovej prevencie, školskej psychologičky, žiackej samosprávy a správa o hospodárení školy.